José Francos Rodríguez 
Governador civil de Barcelona 
Destacat periodista i director de publicacions com El 
Heraldo de Madrid, La Justicia o El Globo, José Francos 
Rodríguez, membre del partit liberal, va arribar a ser alcalde 
de Madrid entre els anys 1910 i 1912. Després d'aquest 
mandat va ser nomenat Governador Civil de Barcelona en 
substitució de Juan Sànchez Anido. 
El conflicte de la Constància havia is quan, sent 
Sànchez Anido Governador Civil, les treballadores de les 
fàbriques s'hi van reunir per reclamar que fessin complir els 
horaris nocturns als empresaris. Però, tot i la promesa de 
arlar amb la patronal, l'administració no va fer complir la 
lei. Així que, quan Francos, que tenia fama de persona 
dialogant i que havia escrit llibres de crítica social va ser 
nomenat Governador Civil, es va trobar enmig d'un conflicte 
sense resoldre. 
Després del seu pas per Barcelona Francos va seguir la seva 
carrera política amb destacats càrrecs com ministre 
d'Instrucció Pública, de nou, alcalde de Madrid o ministre de 
Gràcia i Justícia. 


Maties Muntadas i Rovira 

Industrial 

Fill de Josep Antoni Muntadas i Campeny, propietari de 
l'Espanya Industria, primera societat anònima cotonera 
creada a l'estat, Maties va estudiar enginyeria química a 
Alemanya i a la mort del seu pare, l'any 1880, va assumir la 
direcció de l'empresa. Poc després també va ser nomenat 
Tinent d'Alcalde de Barcelona per Rius i Taulet en el context 
dels preparatius de l'Exposició Universal del 1888. 

Durant prop de mig segle Maties Muntadas va dirigir 
l'Espanya Industrial seguint les tres grans polítiques que els 
seus antecessors ja havien impulsat i que caracteritzarien la 
història de l'empresa: la proximitat al poder, un fet que seria 
premiat per Alfons XIII amb el títol de comte de Santa Maria 
de Sants l'any 1908, l'impuls de pràctiques paternalistes, que 
per una banda oferiren certs avenços en les condicions de 
treball però per d'altre implicaren un enorme control social i 
per últim fomentant la repressió contra els moviments 
sindicals. Matias Muntadas representarà els sectors més 
reaccionaris del Fomento del Trabajo Nacional. 

En el context de la vaga del 1916, des de l'Espanya Industrial 
es va fomentar la contractació d'esquirols, entre els quals 
bandes de matons per reventar les vagues. Entre els noms 
que apareixen lligats als Muntadas el apren Casas, el Xato 
o Frederic Roigé qui molt probablement van estar 
involucrats en l'atemptat que havia patit Maurici Puig, 
president de la Constància. Tant Casas com Roigé acabaren 
tirotejats. 

En aquell moment també impulsaren  lAssociació 
d'Industrials Textils de Sants-Hospitalet, conjuntament amb 
d'altres grans fàbriques com Can Batlló, Balet i Vendrell o 
Can Trinxet, que es mostrarà com l'associació amb postures 
més intransigents. De fet, l'any 1923, la premsa anarquista 
acusarà Matias Muntadas d'haver pagat per l'assassinat de 
Salvador Seguí i Francesc Comas. 


Alvaro de Figueroa y Torres Mendieta 
Comte de Romanones 
President del Consell de Ministres t 
Fill d'una familia castellana benestant Alvaro de Figueroa i 
Torres Mendieta, comte de Romanones, va tenir importants 
càrrecs polítics de forma ininterrompuda entre el 1888 i el 
1946, ja en dictadura franquista, entre els quals ministre de 
Gracia i Justicia, ministre de Governació, president del 
consell de ministres o senador. 
Romanones, conjuntament amb d'altres destacades figures 
com el rei Alfons XIII o Juan Antonio Gúell, va ser accionista 
de la Companyia Espanyola de Mines del Rif, l'empresa 
colonialista que va explotar, en règim de moBopo i, els 
jaciments de ferro d'Iisane, a tocar de Melilla. Una 
explotació que va donar enormes beneficis als accionistes 
de l'empresa, que no van dubtar a dur el país a la guerra 
entre els 1909 ji 1927, amb milers de morts i sonades 
derrotes, per defensar els seus interessos privats. 
L'any 1913, en el mateix en que les obreres es mobilitzaven 
er defensar els seus drets al Riff les tropes colonials 
luitaven per defensar els interessos de personatges com 
Romanones. El comte es va veure sorprès per l'esclat de la 
Vaga, arribant a menystenir l'abast del conflicte. 


José Millàn Astray 

Cap de policia a Barcelona 

José Millàn Astray va esdevenir un personatge públic l'any 
1888 quan, sent director de la presó Modelo de Madrid, es 
va veure esquitxat pel crim del carrer Fuencarral, un térvol 
assassinat que havia saltat a les pàgines grogues dels diaris. 
Tot i això i les seves conegudes relacions amb l'hampa 
madrilenya Astray va ser nomenat cap de policia de la 
capital espanyola. 

L'any 1909 la Setmana Tràgica va fer caure Antoni Maura i 
Montaner, el cap de govern, Angel Ossorio Gallardo, el 
governador civil de Barcelona, i Francisco Mufioz el cap de 
policia. Va ser així com, després d'un breu període, va 
arribar a Barcelona Millàn Astray per exercir el càrrec de cap 
de policia. 

En esclatar el conflicte de la Constància Millàn Astray va ser 
l'encarregat de muntar el dispositiu repressiu. Per fer-ho va 
voltar per la ciutat en un carruatge apropant-se fins a les 
fàbriques per intentar rebentar els piquets. Al front de la 
maquinària esa. com a capità general de Catalunya, 
trobem una altra figura amb passat fosc, Valerià VVeyler i 
Nicolau, qui havia estat el responsable de crear camps de 
concentració a Cuba durant la seva guerra d'indepenència. 
José Millàn Astray va ser pare del militar feixista de mateix 
nom que seria fundador de la Legión. 


